Ανάπτυξη μεθόδων για την αποτίμηση των βραχυπρόθεσμων και μακροπρόθεσμων επιπτώσεων των πυρκαγιών στα φυσικά οικοσυστήματα με τη χρήση της Τηλεπισκόπησης και των Γεωγραφικών Συστημάτων Πληροφοριών
Creators: name: Πολυχρονάκη, Αναστασία Ι.
Publisher: name: Aristotle University of Thessaloniki
Year: 2013
Subjects: Δασικές πυρκαγιές
Αντικειμενοστραφής μέθοδος ανάλυσης δορυφορικών εικόνων
Δορυφορικά οπτικά δεδομένα
Δορυφορικά δεδομένα ραντάρ
Forest fires
Object-based image analysis
Optical satellite imagery
Radar satellite imagery

description: Σκοπός αυτής της διατριβής είναι η ανάπτυξη μεθόδων για την αποτίμηση των βραχυπρόθεσμων και των μακροπρόθεσμων επιπτώσεων των πυρκαγιών στα φυσικά οικοσυστήματα με τη χρήση της τηλεπισκόπησης και των γεωγραφικών συστημάτων πληροφοριών. Γενικά, η μελέτη αυτή επιχειρεί να δώσει απάντηση σε δύο ενδιαφέροντα ερωτήματα: Μπορούν τα δεδομένα SAR να παρέχουν ακριβείς πληροφορίες για τη χαρτογράφηση και την παρακολούθηση καμένων εκτάσεων στην Ελλάδα; Είναι η αντικειμενοστραφής μέθοδος ανάλυσης (OBIA) κατάλληλη μέθοδος για μελέτες που σχετίζονται με την πυρκαγιά, με τη χρήση οπτικών εικόνων και / ή εικόνων SAR; Οι απαντήσεις στα δύο ερωτήματα θα επιδιωχθούν να δοθούν μέσω των συγκεκριμένων στόχων της παρούσας μελέτης: 1) η εκτίμηση των βραχυπρόθεσμων επιπτώσεων των πυρκαγιών με τη χρήση οπτικών εικόνων. Συγκεκριμένα, ερευνήθηκε η χρήση εικόνων SPOT-4 HRVIR και της OBIA για τη χαρτογράφηση καμένων εκτάσεων σε τέσσερις διαφορετικές περιοχές της Ελλάδας, 2) η εκτίμηση των βραχυπρόθεσμων επιπτώσεων των πυρκαγιών με τη χρήση εικόνων SAR. Συγκεκριμένα, διερευνήθηκε η δυνατότητα των εικόνων ALOS PALSAR για τη χαρτογράφηση καμένων περιοχών στην Πελοπόννησο και στη Ρόδο με τη χρήση της OBIA και 3) η εκτίμηση των μακροπρόθεσμων επιπτώσεων των πυρκαγιών με τη χρήση χρονοσειρών οπτικών και εικόνων SAR. Για το στόχο αυτό, ερευνήθηκε η συνδυαστική χρήση SPOT και ERS δεδομένων για την παρακολούθηση της επανεμφάνισης της βλάστησης, περίπου 20 χρόνια μετά από πυρκαγιές, στο νησί της Θάσου. Επιπλέον, ερευνήθηκε η δυνατότητα της χρήσης του συντελεστή οπισθοσκέδασης του δορυφόρου ERS για την παρακολούθηση της αναγέννησης των δασών. Ο συντελεστής συγκρίθηκε επίσης με τον κανονικοποιημένο δείκτη βλάστησης (NDVI) ο οποίος υπολογίστηκε από τις εικόνες SPOT.
description: This study aimed to develop methods to assess the short- and long-term impacts of wildfires on natural ecosystems using remote sensing and geographic information systems. Overall, this study seeks to answer the following questions: Can SAR imagery provide accurate information for mapping and monitoring burned areas in Greece? Is object-based image analysis (OBIA) appropriate for fire-related studies when optical and/or SAR imagery are employed? The answers to the two questions will be sought through the specific objectives of this study, which are: 1) to estimate the short-term impact of fire by mapping burned areas using optical imagery. In particular, the use of SPOT-4 HRVIR images and OBIA was investigated to extract fire perimeters in four different regions of Greece, 2) to estimate the short-term impact of fire by employing radar imagery. Specifically, the potential of ALOS PALSAR imagery to map burned areas in the Peloponnese and in Rhodes Island was explored by employing OBIA, and 3) to monitor the long-term post-fire vegetation recovery using multi-temporal optical and SAR imagery. For this objective, the potential of the synergy of SPOT and ERS imagery to monitor the post-fire vegetation recovery, approximately 20 years after fire events, in Thasos Island, Greece, was investigated. Furthermore, the sensitivity of the backscatter coefficient of the ERS imagery was analyzed and compared to the Normalized Differentiation Vegetation Index (NDVI) extracted from the SPOT images to monitor the forest regeneration